GSC-HEMP ทรุดต่อ! เซ่นอดีตผู้ถือหุ้น-ผู้บริหารเอี่ยวคดีมอร์
GSC-HEMP ทรุดต่อ! เซ่นอดีตผู้ถือหุ้น-ผู้บริหารเอี่ยวคดีมอร์เหมือนมีนกรู้เทขายหุ้นออกมา พร้อมนักลงทุนเทขายลดความเสี่ยง
GSC-HEMP ทรุดต่อ! เซ่นอดีตผู้ถือหุ้น-ผู้บริหารเอี่ยวคดีมอร์เหมือนมีนกรู้เทขายหุ้นออกมา พร้อมนักลงทุนเทขายลดความเสี่ยง
23 พ.ย. 2565

ผู้สื่อข่าวรายงานว่า วันนี้ 23 พ.ย. 65 ราคาหุ้นบนกระดานของ GSC-HEMP อ่อนตัวลงต่อเนื่องนับตั้งแต่วันที่ 11 พ.ย. 65 ที่ผ่านมาจนถึงปัจจุบัน หลังจากที่มีปรากฎชื่ออดีตผู้ถือหุ้นหรือผู้บริหาร และบริษัทในเครือเข้าไปเกี่ยวข้องกับคดีฉ้อโกงหุ้น MORE ก็ทำให้ราคาลงไปด้วยเช่นกันตามแรงเทขายเพื่อลดความเสี่ยง
บริษัท โกลบอล เซอร์วิส เซ็นเตอร์ จำกัด (มหาชน) หรือ GSC ราคาหุ้น ณ เวลา 11:17 น. อยู่ที่ระดับ 1.71 บาท ลบไป 0.49 บาท หรือลงไป 22.27% สุงสุดที่ระดับ 2.00 บาท ต่ำสุดที่ระดับ 1.60 บาท ด้วยมูลค่าการซื้อขาย 10.59 ล้านบาท อย่างไรก็ตามหากย้อนไปดูราคาหุ้นที่ร่วงลงมา 9 วันทำการ จากณวันที่ 10 พ.ย. 65 ราคาหุ้นปิดที่ 3.32 บาท เทียบกับราคาหุ้นปัจจุบันลงไปแล้ว 48.50%
บริษัท เฮลท์ เอ็มไพร์ คอร์ปอเรชั่น จำกัด (มหาชน) หรือ HEMP ราคาหุ้น ณ เวลา 11:17 น. อยู่ที่ระดับ 4.46 บาท ลบไป 0.94บาท หรือลงไป 17.41% สุงสุดที่ระดับ 5.00 บาท ต่ำสุดที่ระดับ 4.28 บาท ด้วยมูลค่าการซื้อขาย 3.34 ล้านบาท อย่างไรก็ตามหากย้อนไปดูราคาหุ้นที่ร่วงลงมา 8 วันทำการ จากณวันที่ 11 พ.ย. 65 ราคาหุ้นปิดที่ 7.85 บาท เทียบกับราคาหุ้นปัจจุบันลงไปแล้ว 43.19%